Kamil Glik

Kamil Jacek Glik (sündinud 3. veebruaril 1988 Jastrzębie-Zdrójs) on Poola jalgpallur, kes mängib keskkaitsjana Itaalia esiliigaklubis Benevento ja Poola jalgpallikoondises.

Noorena mängis ta Hispaania madalamates liigades Horadada meeskonnas ja Madridi Reali C-võistkonnas.

Aastatel 2008–2010 mängis ta Poola kõrgliigaklubis Gliwice Piast.

2010. aasta juulis sõlmis ta lepingu Itaalia kõrgliigaklubiga Palermo. Palermo meeskonnas sai ta mänguaega ainult UEFA Euroopa Liiga kohtumistes. Hooaja 2010/11 teises pooles oli ta laenul Itaalia kõrgliigaklubis Bari.

2011. aasta juulis siirdus Glik Itaalia esiliigaklubisse Torino. Aastatel 2012–2016 mängis ta Torinoga neli hooaega Itaalia kõrgliigas.

Aastatel 2016–2020 mängis Glik Prantsusmaa kõrgliigaklubis Monaco. Hooajal 2016/17 tuli ta Monacoga Prantsusmaa meistriks. Samal hooajal valiti Glik lisaks Prantsusmaa kõrgliiga hooaja sümboolsesse koosseisu.

2020. aasta augustis sõlmis ta kolmeaastase lepingu äsja Itaalia kõrgliigasse tõusnud Beneventoga.

Poola jalgpallikoondises debüteeris Glik 20. jaanuaril 2010 King's Cup'i mängus Tai vastu ja lõi selles mängus ka värava. Ta on kuulunud Poola koondisse kahtedel Euroopa meistrivõistlustel (2016 ja 2021) ja kahtedel maailmameistrivõistlustel (2018 ja 2022).

Kategooria:Poola jalgpallurid
Kategooria:Palermo FC mängijad
Kategooria:Torino FC jalgpallurid
Kategooria:AS Monaco FC jalgpallurid
Kategooria:Serie A mängijad
Kategooria:Ligue 1 mängijad
Kategooria:Sündinud 1990